Beti kalba
Beti kalba – bantų kalbų grupei priklausanti kalba (dažniau kalbotyrininkų laikoma kalbų grupe), vartojama beti-pahuinų tautų, gyvenančių Kamerūno, Pusiaujo Gvinėjos, Gabono ir San Tomė ir Prinsipės džiunglių zonoje. Beti priklauso bebilių, bulu, etonų, evondo, fangų ir mengisų kalbos. Beti turi ISO 639-3 kodą, kuris 2010 m. paseno, nes dauguma iki tol Beti dialektais laikytų kalbų įgijo savo ISO kodus.